સૂત્રો દ્વારા માહિતી પ્રાપ્ત થઈ રહી છે કે આજે હાર્દિક પટેલ એક પત્રકાર પરિષદ યોજીને મોટો ખુલાસો કરવાનો હતો. પણ તે પત્રકાર પરિષદ હવે રદ્દ કરવામાં આવી છે અને ચર્ચા ચાલી રહી છેકે હાર્દિક પોતે જ અંગત રીતે હવે કોંગ્રેસ સાથે ચર્ચા કરી રહ્યો છે. અને આ ચર્ચાની શું ફળશ્રુતિ આવે છે જોઇને જ ત્યાર બાદ જ તે મોટી જાહેરાત કરશે. ઉલ્લેખનીય છે કે છેલ્લા બે દિવસથી જે ઘટનાક્રમ કોંગ્રેસે ફાળવેલી ટીકિટ બાબતે ચાલી રહ્યો છે. જે રીતે કોંગ્રેસે પાસના ઉમેદવારોના નામ જાહેર કર્યા અને ત્યાર બાદ પાસ કન્વીનર દિનેશ બાંભણિયાએ તથા પાસ સમર્થકોએ ઉમેદવારો માટે જે હોબાળો મચાવ્યો તે ઘટના ટોક ઓફ ટ ટાઉન બની હતી.